Nekustamā īpašuma “Pūkas”, Rendas pagasts, Kuldīgas novads, pirkuma līgums


PIRKUMA LĪGUMS
Nekustamais īpašums “Pūkas”, Rendas pagasts, Kuldīgas novads
Kuldīgā, 







2026.gada __.__________
Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā Pašvaldību likumu un Kuldīgas novada pašvaldības nolikumu, turpmāk tekstā saukts – Pārdevējs, no vienas puses, un 

__________, vienotais reģistrācijas Nr./ personas kods, adrese: ________________, turpmāk tekstā saukts – Pircējs, no otras puses, 

abi kopā turpmāk tekstā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, saskaņā ar Latvijas Republikā spēkā esošajiem normatīvajiem aktiem, nekustamā īpašuma “Pūkas”, Rendas pagasts, Kuldīgas novads, izsoles noteikumu 44.punktu (apstiprināti ar Kuldīgas novada domes 24.09.2026. lēmumu „Par nekustamā īpašuma “Pūkas”, Rendas pagastā, Kuldīgas novadā, atsavināšanu publiskā izsolē” /protokols Nr.__., p.__./), Kuldīgas novada domes __.__.2026. lēmumu „Par nekustamā īpašuma “Pūkas”, Rendas pagastā, Kuldīgas novadā, izsoles rezultātu apstiprināšanu un pirkuma līguma slēgšanu” /protokols Nr.__., p.__./, noslēdz šo pirkuma līgumu, turpmāk tekstā saukts – Līgums, ar sekojošiem nosacījumiem:

1. Līguma priekšmets 

1.1. Pārdevējs pārdod nekustamo “Pūkas”, Rendas pagasts, Kuldīgas novads, kadastra Nr. 62800040168, kas sastāv no zemes vienības ar kadastra apzīmējumu 62800040143, platība 2,45 ha. Iepriekš minētais nekustamais īpašums turpmāk tekstā sauksies Objekts, un  Pircējs pērk Objektu šajā Līgumā paredzētajā kārtībā. 

1.2. Objekta nekustamā īpašuma lietošanas mērķis: 0101 – Zeme, uz kuras galvenā saimnieciskā darbība ir lauksaimniecība.

1.3. Objektam noteikti zemes lietošanas veidi: lauksaimniecībā izmantojamā zeme (pļavas) – meži 1,04 ha, zeme zem ūdens 0,06 ha, pārējās zemes 1,35 ha. Dominējošā zemes lietošanas veida kategorija – pārējās zemes:

1.4. Atbilstoši Kuldīgas novada teritorijas plānojumam Objekts atrodas lauksaimniecības teritorijā.

1.5. Objektam Nekustamā īpašuma valsts kadastra informācijas sistēmā reģistrēti apgrūtinājumi:
· ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem- 0,2571 ha;

· ekspluatācijas aizsargjoslas teritorija gar elektrisko tīklu kabeļu līniju – 0,0012 ha.
1.6. Ar biedrību “Klubs “Dižrenda”” noslēgts līgums par medību tiesību nodošanu līdz 31.03.2030.
1.7. Meža inventarizācijas dati:

1.8. Papildus ar šo Līgumu Puses vienojas nodibināt beztermiņa ceļa reālservitūtu uz braucamo ceļu par labu Valdošajam nekustamajam īpašumam - “Saulītes”, Rendas pagasts, Kuldīgas novads, kadastra Nr. 62800040139, apgrūtinot Kalpojošo nekustamo īpašumu “Pūkas”, Rendas pagasts, Kuldīgas novads, kadastra Nr. 62800040168.

1.9. Ceļa servitūts tiek noteikts 4,5 m platumā, aptuveni 44 m garumā, ar platību 200 m2, nekustamajā īpašumā – “Pūkas”, Rendas pagasts, Kuldīgas novads, kadastra Nr. 62800040168, saskaņā ar Līguma pielikumā pievienoto Kalpojošā nekustamā īpašuma Pūkas”, Rendas pagasts, Kuldīgas novads, kadastra Nr. 62800040168 Situācijas plānu ar iezīmēto Ceļa servitūtu (2.pielikums) . 
1.10. Ceļa servitūts tiek nodibināti bezatlīdzības kārtā un tas nav laika ziņā aprobežots. Ceļa servitūts dod tiesības Valdošā nekustamā īpašuma īpašniekam, lietotājam un ar tiem saistītām personām lietot Ceļa servitūtu, lai piekļūtu Valdošajam nekustamajam īpašumam.
2. Pirkuma maksa un maksāšanas kārtība 

2.1. Pirkuma maksa kopā sastāda ____,00 EUR (_______ euro, __ centi). 
2.2. Pircējs Objektu iegādājas par Līgumā noteikto cenu un apliecina, ka uz Līguma parakstīšanas brīdi visu Līgumā noteikto pirkuma maksu ir samaksājis, ieskaitot Kuldīgas novada pašvaldības pamatbudžeta kontā.

3. Pircēja tiesības un pienākumi

3.1. Visus ar pirkuma līguma slēgšanu un reģistrēšanu zemesgrāmatā saistītos izdevumus sedz Pircējs.

3.2. Pircēja īpašumtiesības Kurzemes rajona tiesā nostiprināmas viena mēneša laikā no Līguma noslēgšanas dienas.

3.3. Pircējam jāievēro visi uz nekustamo īpašumu gulstošie pienākumi, saistības un apgrūtinājumi, kādi noteikti zemesgabalam, kā arī ja tādi atklātos turpmāk.

3.4. Saskaņā ar likuma „Par nekustamā īpašuma nodokli” 2. panta pirmo daļu, Pircējs maksā nekustamā īpašuma nodokli ar nākamā mēneša pirmo datumu.

3.5. Īpašuma tiesības ar visām lietu tiesībām uz Objektu pāriet Pircējam pēc šī Līguma nostiprināšanas Kurzemes rajona tiesā.

3.6. Objekta  apbūve un izmantošana veicama atbilstoši Kuldīgas novada teritorijas izmantošanas un apbūves noteikumu nosacījumiem un LR spēkā esošajiem normatīvajiem aktiem.

3.7. Nav pieļaujama vides stāvokļa pasliktināšanās, kas saistīta ar būvniecības procesā radušos smaku, troksni, vibrāciju vai cita veida piesārņojumu.

3.8. Objekta apsaimniekošana, uzturēšana un sakopšana veicama atbilstoši  Kuldīgas novada pašvaldības saistošajiem noteikumiem Nr. KNP/2022/17 „Par koku ciršanu ārpus meža Kuldīgas novadā” un saistošajiem noteikumiem Nr. 5/2024 „Kuldīgas novada teritorijas kopšanas un būvju uzturēšanas saistošie noteikumi”.
3.9. Lauku atbalsta dienesta datos fiksēts, ka zeme ir nekopta, jaunajam īpašniekam būs pienākums to sakopt 1 gada laikā un arī turpmāk.

3.10. Faktiski uzceltas (vai daļēji sagruvušas) būves atrodas uz zemesgabala, kuras nav ierakstītas Nekustamā īpašuma valsts kadastra informācijas sistēmā un Zemesgrāmatā. Ieguvējs patstāvīgi un par saviem līdzekļiem uzņemas visas darbības, kas saistītas ar uz zemesgabala esošo nereģistrēto būvju legalizāciju, kadastrālo uzmērīšanu, ierakstīšanu Zemesgrāmatā vai to nojaukšanu atbilstoši Būvniecības likuma un saistīto normatīvo aktu prasībām.

3.11. Īpašumā ir koka balsta gaisvadu līnijas. Jāievēro aizsargjosla 6,5 m uz katru pusi no līnijas ass atbilstoši “Aizsargjoslu likums”, kas pieņemts 1997. gada 5. februārī. Aizliegts aizsargjoslā stādīt kokus un krūmus, kas var izaugt garāki par 3 metriem un apdraudēt vadus. Aizliegts veikt zemes darbus dziļāk par 0,3 m vai izvietot materiālu kravas tiešā stabu un vadu tuvumā. Zaru zāģēšanu līnijas tuvumā drīkst veikt tikai saskaņojot vai uzticot tīkla operatoram, lai novērstu strāvas trieciena risku.

3.12. Jebkura būvniecība tuvāk par 4 m no kaimiņu zemes vienības robežām jāsaskaņo ar blakus esošā nekustamā īpašuma īpašnieku.

3.13. Obligāts būvniecības ieceres saskaņojums ar Kuldīgas novadu būvvaldi.

3.14. Pieļaujama vietējās ūdensapgādes (urbuma vai akas) un lokālo bioloģisko attīrīšanas iekārtu izbūve saskaņā ar vides aizsardzības prasībām.

4. Pārdevēja tiesības un pienākumi

4.1. Objekts jānodod Pircējam Līguma parakstīšanas brīdī ar nodošanas - pieņemšanas aktu (1.pielikums).

4.2. Ar Objekta nodošanu uz Pircēju pāriet visas tiesības un pienākumi, kas saistīti ar Pirkuma priekšmeta lietojumu. 

5. Garantijas 

5.1. Pārdevējs apliecina, ka īpašuma tiesības uz Objektu nostiprinātas Kuldīgas novada pašvaldībai Rendas pagasta zemesgrāmatas nodalījumā Nr. 100000952302.

5.2. Objekts pārdots tādā stāvoklī, kādā tas atrodas šī Līguma noslēgšanas dienā un Pircējam ir zināms Objekta juridiskais stāvoklis un faktiskais stāvoklis dabā un sakarā ar to viņš turpmāk neizvirzīs nekādas pretenzijas pret Pārdevēju. 

5.3. Pārdevējs apliecina, ka Objekts pieder viņam vienam pašam, nav nevienam citam atsavināts, ieķīlāts, par to nav strīdu, tam nav uzlikti aizliegumi.

5.4. Objekts pārdots Pircējam saskaņā ar Publiskas personas mantas atsavināšanas likuma 3.panta pirmās daļas 1. punktu, 4. panta otro daļu, 10. pantu, 16. pantu, 30. pantu, Pašvaldību likuma 73. panta ceturto daļu, nekustamā īpašuma “Pūkas”, Rendas pagasts, Kuldīgas novads, izsoles noteikumiem, kas apstiprināti ar Kuldīgas novada domes lēmumu 24.09.2026. lēmums /protokols Nr. __, p.__./.), Kuldīgas novada domes __.__.2026. lēmumu „Par nekustamā īpašuma “Pūkas”, Rendas pagasts, Kuldīgas novads, izsoles rezultātu apstiprināšanu un pirkuma līguma slēgšanu” /protokols Nr.__., p.__./.
6. Atbildība

6.1. Puses ir pilnā mērā atbildīgas par uzņemto saistību pilnīgu izpildi Latvijas Republikas normatīvajos aktos paredzētajā kārtībā.

6.2. Par katru šī Līguma pārkāpumu vainīgā Puse ir atbildīga par otrai Pusei radītajiem zaudējumiem.

6.3. Katra Līguma slēdzēja Puse ir atbildīga par šajā Līgumā sniegto ziņu pareizību. Gadījumā, ja mainās kādas Puses rekvizīti, tās pienākums ir 10 (desmit) darba dienu laikā par to paziņot otrai Pusei.

7. Līguma spēkā stāšanās, grozīšana un izbeigšanās

7.1. Šis Līgums stājas spēkā ar brīdi, kad to parakstījušas abas Puses. 
7.2. Visi Līguma papildinājumi un grozījumi izdarāmi rakstveidā, un tie stājas spēkā pēc tam, kad tos būs parakstījušas abas Puses. 

8. Īpašie nosacījumi

8.1. Puses, parakstot šo Līgumu,  apliecina, ka labi apzinās pārdotā Objekta vērtību un atsakās celt viens pret otru prasību nesamērīgu zaudējumu dēļ.

8.2. Pārdevējs apņemas nodot Pircējam visus dokumentus, kas nepieciešami Pirkuma priekšmeta nostiprināšanai zemesgrāmatā.
9. Nobeiguma noteikumi

1.1. Šis Līgums sastādīts un parakstīts 3 (trīs) eksemplāros, no kuriem viens glabājas pie Pārdevēja, divi pie Pircēja. Līgums sastāv no pamatteksta uz _ (____) lapām un __ pielikumiem uz _ (____) lapām, kas ir Līguma neatņemama sastāvdaļa.

1.2. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas normatīvajos aktos paredzētajā kārtībā.

1.3. Puses vienojas, ka ar šo Līgumu noteiktās saistības un pienākumi ir saistoši un būs jāpilda Pušu iespējamiem mantiniekiem un/vai saistību un tiesību pārņēmējiem.

1.4.  Puses nav atbildīgas viena otrai par nepārvaramas varas apstākļiem, tādiem kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Šādā gadījumā saistību izpildes termiņš tiek atlikts attiecīgi uz termiņu, kurā darbojas šie apstākļi.

1.5. Pircējs,  parakstot  Līgumu,  apliecina, ka  ir  informēts,  ka Līguma  sagatavošanas  un administrēšanas procesā Pārdevējs apstrādā no Pircēja saņemtos personas datus t.sk. Kuldīgas novada pašvaldības rīcībā esošos datu reģistros, atbilstoši spēkā esošo normatīvo aktu prasībām.

1.6. Ja kāds no Līguma noteikumiem zaudē juridisku spēku, tas neietekmē citus Līguma noteikumus. 

1.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

1.8. Pircējs un Pārdevējs piekrīt šī Līguma noteikumiem un apstiprina, to parakstot.  

10. Pušu rekvizīti un paraksti:
	 

Pārdevējs
Kuldīgas novada pašvaldība

Reģistrācijas Nr.90000035590 

Juridiskā  adrese: Baznīcas iela 1, 

Kuldīga, Kuldīgas novads, LV-3301
AS “SEB banka” 

Konts: Nr. LV26UNLA0011001130401

Kods: UNLALV2X
	 
Pircējs
__________
vienotais reģistrācijas Nr./personas kods
adrese: 

tālrunis +371
epasts



	Kuldīgas novada domes priekšsēdētāja
  _________________  
	  _____________


1.pielikums

Nekustamais īpašums “Pūkas”, Rendas pagasts, Kuldīgas novads
NODOŠANAS - PIEŅEMŠANAS AKTS

  

Kuldīgā, 







2026. gada _.____________
      

Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā ar Pašvaldību likumu un Kuldīgas novada pašvaldības nolikumu, no vienas puses, kā Pārdevējs nodod, 

bet

__________, vienotais reģistrācijas Nr./ personas kods, adrese: ________________, kā Pircējs pieņem, 

	Nekustamā īpašuma nosaukums
	“Pūkas”, Rendas pagasts, Kuldīgas novads

	Kadastra numurs
	62800040168

	Zemes vienība; platība, ha
	62800040143; 2,45 ha


Pirkuma priekšmets nodots tādā stāvoklī, kādā tas atrodas līguma noslēgšanas dienā. Pircējam ir zināms Pirkuma priekšmeta faktiskais un juridiskais stāvoklis līguma un pieņemšanas - nodošanas akta parakstīšanas dienā. Pircējam nav nekādu pretenziju pret Pārdevēju sakarā ar viņiem zināmo Pirkuma priekšmeta stāvokli. Pircējam tiek nodoti zemes kadastrālās uzmērīšanas un meža inventarizācijas dokumenti.
NODEVA:                                               PIEŅĒMA: 
 

	Pārdevējs
Kuldīgas novada pašvaldība

 

_______________ 
	Pircējs

 _____________ 

